Diari Oficial de la Generalitat Valenciana


Sumari del DOGV 9276, del 11-02-2022 (2022/992)

RESOLUCIÓ d'1 de febrer de 2022, del secretari autonòmic de Participació i Transparència, per la qual s'ordena la publicació del Pla de control i verificació de l'Oficina de Control de Conflictes d'Interessos.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9276

Data del DOGV
:   11-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/992


Data del document
:   01-02-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Descriptors 

:   * Conselleria de Participació, Transparència, Cooperació i Qualitat Democràtica
    * transparència administrativa
    * administració regional
    * legislació
    * organització administrativa

RESOLUCIÓ d'1 de febrer de 2022, del secretari autonòmic de Participació i Transparència, per la qual s'ordena la publicació del Pla de control i verificació de l'Oficina de Control de Conflictes d'Interessos. [2022/992]  
Vist el Pla de Control i Verificació de l'Oficina de Control de Conflictes d'Interessos per a l'exercici 2022, definit per l'esmentada oficina en data 31 de gener de 2022, que estableix els criteris per al desenvolupament d'aquest.  
Vist que els criteris d'actuació continguts en el mencionat pla poden ser d'interés per al general coneixement i sense perjudici de l'plicació des de la data del Pla, amb independència de la data de publicació de la present resolució.  
En virtut de tot això, vist l'article 10.2 de la Llei 8/2016, de 28 d'octubre, de la Generalitat, d'incompatibilitats i conflictes d'interessos de persones amb càrrecs públics no electes; l'article 38.1 del Decret 65/2018, de 18 de maig, del Consell pel qual es desplega aquesta llei; l'article 158 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i l'article 7.2 del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, resolc:  
  
Ordenar la publicació del Pla de control i verificació de l'Oficina de Control de Conflictes d'Interessos per a l'exercici 2022 definit per l'esmentada oficina en data 31 de gener de 2022, que s'adjunta com a annex, en el Diari Oficial de la Generalitat Valenciana.  
  
València, 1 de febrer de 2022.- El secretari autonòmic de Participació i Transparència: Antoni Llorente Ferreres.  
  
  
  
ANNEX  
Pla de control i verificació de l'Oficina de Control de Conflictes d'Interessos  
  
I. JUSTIFICACIÓ DE LA CONVENIÈNCIA I NECESSITAT D'UN PLA DE CONTROL  
L'Oficina de Control de Conflictes d'Interessos (d'ara en avant, OCCI), té encomanada l'exercici de la labor inspectora quan tinga coneixement de qualsevol indici d'irregularitat en matèria d'incompatibilitats o conflictes d'interessos de les persones incloses en l'article 2 de la Llei 8/2016, de 28 d'octubre, de la Generalitat, d'incompatibilitats i conflictes d'interessos de persones amb càrrecs públics no electes (d'ara en avant, Llei 8/2016), per denúncia, petició raonada d'altres òrgans o entitats o a iniciativa pròpia, així com informar la resta d'òrgans que tinguen atribuïdes funcions d'inspecció quan es detecte alguna irregularitat de la seua competència, i en cas de situacions d'aparent il·lícit penal, informar el Ministeri Fiscal immediatament.  
  
Aquesta competència, atribuïda per l'article 10 de la Llei 8/2016, ve acompanyada del desenvolupament d'actuacions de verificació, l'objectiu de la qual és comprovar si les declaracions formals efectuades per les persones a les quals els són aplicables l'esmentada llei s'ajusten al contingut material de les seues disposicions. En cas de discordança, és el motor per a activar el desenvolupament de les accions previstes en la llei, que van des del requeriment fins a la proposició d'obertura d'expedients sancionadors.  
El pla persegueix donar estabilitat i proporcionar criteris a l'hora de desenvolupar aquestes actuacions de verificació, preestablint amb caràcter general el nombre i el procediment per a l'elecció de les persones que se sotmetran a aquest d'una manera objectiva.  
En el 2020 va tindre lloc l'aprovació i execució del primer pla de control i verificació de l'OCCI. La seua vigència va estar limitada a l'últim quadrimestre de 2020, amb la finalitat de poder analitzar els resultats i establir per als anys següents un pla de vigència anual ajustat al que l'experiència del 2020 haguera aconsellat.  
Els resultats han sigut satisfactoris i han suposat la introducció dels sistemes de control d'una aleatorietat ponderada amb determinats criteris que garanteixen que els expedients de verificació producte d'aquest formen una mostra prou representativa. Per això, es considera convenient mantindre el sistema de funcionament i criteris emprats en 2020, incrementant el nombre de persones a verificar, que va passar de ser 10 a 40 persones per al 2021, número que es manté per al 2022, i excloent del pla a les persones objecte del pla de control i verificació de l'OCCI de 2021, tenint en compte la proximitat temporal d'aquestes actuacions. Aquest increment del número, unit a la seua projecció en exercicis futurs suposa un percentatge de situacions verificades significatiu respecte als aproximadament 300 càrrecs públics amb obligacions existents en l'actualitat.  
  
II. ÀMBIT OBJECTIU  
Comprovació del compliment del règim de compatibilitat per les persones amb càrrec públic de l'àmbit subjectiu de la Llei 8/2016, mitjançant l'anàlisi de les declaracions i documents que han presentat en el Registre de Control de Conflictes d'Interessos (d'ara en avant, RECCI), triades aleatòriament.  
  
III. ÀMBIT TEMPORAL  
Any 2022.  
  
IV. PRINCIPIS  
La selecció de les persones concretes a les quals se'ls practicarà les actuacions de verificació en aplicació del present pla es realitzarà de manera aleatòria, però aplicant els següents criteris de ponderació:  
  
1r. Es preval la probabilitat per antiguitat com a actiu  
2n. Es preval la posició jeràrquica.  
3r. Es preval la situació d'actiu dins de l'administració de la Generalitat  
4t. Es preval la situació d'actiu dins del sector públic instrumental de la Generalitat  
5é. S'exclouen del pla les persones que estan en procés de formalització de les declaracions a les quals estan obligats, ja que l'objecte del present pla se centra en la verificació de les declaracions formulades. També s'exclouen del pla les persones sobre les quals s'ha practicat actuacions de verificació en execució del pla de control i verificació de l'OCCI de 2021.  
El nombre de persones a verificar serà de 40 persones amb tants suplents com foren necessaris per a complir els següents criteris:  
a) Que no es verifique més del 30 % de persones en la mateixa conselleria. Per a garantir la dispersió i evitar la concentració de persones a verificar, possible per l'aplicació del criteri aleatori.  
b) Que l'administració instrumental no supere el 30 % del total, percentatge que els seus càrrecs públics no electes (d'ara en avant, CPNE) representa sobre el total aproximadament, per a mantindre la seua proporcionalitat tant en número com en gestió pressupostària total, i afavorir la publicació de dades en www.gvaoberta.es.  
c) Almenys 10 % membres del Consell o secretaris autonòmics, per a garantir la verificació del més alt escalafó en l'estructura de l'administració de la Generalitat.  
d) Almenys 15 % de persones que han sigut destituïdes, per a garantir la presència d'aquesta mena d'actuacions.  
Si el resultat del procés aleatori no s'ajusta a aquestes característiques, es descartaran les persones en ordre invers al de la seua selecció, i se substituiran pel suplent adequat següent perquè el conjunt de les persones a verificar complisca els criteris assenyalats.  
Amb això es tracta de garantir una adequada composició de la mostra, tenint en compte la seua transcendència pública, l'àmbit organitzatiu, i les circumstàncies que poden influir de forma més directa en una falta d'actualització de les dades.  
  
V. ACTUACIONS  
- Inici: Les actuacions de l'OCCI s'iniciaran d'ofici. A les actuacions que es desenvolupen en compliment del Pla Anual de Control i Verificació, hauran de diferenciar-se d'aquelles que estiguen relacionades amb el procediment sancionador, bé com a actuacions prèvies a aquest, o com a part del mateix procediment sancionador, les quals es practicaran al marge del pla.  
Les actuacions iniciades a l'empara d'aquest pla no implica una limitació de qualssevol actuacions de control i fiscalització puga realitzar l'OCCI, fins i tot d'altres actuacions de verificació.  
- Finalització: Una vegada concloses les actuacions, amb tràmit d'audiència previ, la persona titular de l'òrgan administratiu de la qual depenga l'OCCI orgànicament dictarà resolució. Aquesta resolució podrà contindre, si escau, proposta d'obertura d'expedient sancionador quan de les actuacions de verificació es desprenga causa per a això.  
  
VI. LÍNIES D'ACTUACIÓ  
1. Informació i assistència tècnica:  
a) Telefònicament:  
 SAUDEP  
 OCCI  
b) Presencialment:   
 OCCI  
2. Obtenció de la informació:  
a) Aportació de declaracions i documents aclaridors per les persones amb càrrec públic.  
b) Obtenció d'informació d'altres fonts diferents de les persones amb càrrec públic, a través de la coordinació i col·laboració amb entitats o altres òrgans administratius.  
 Agència Estatal d'Administració Tributària (d'ara en avant, AEAT)  
 Butlletí Oficial del Registre Mercantil  
 Inspecció General de Serveis  
 Consulta a la Base de dades de titularitats reals (Consell General de Notariat)  
 SICEO  
 Universitats  
 Ajuntaments  
 Altres entitats o organismes  
  
VII. ACTUACIONS DE VERIFICACIÓ  
Una vegada seleccionada la persona amb càrrec públic de manera aleatòria, es procedeix a l'anàlisi i verificació de les declaracions presentades en el RECCI, en un doble vessant:  
1. Formal: Verificant l'existència de deficiències formals en les declaracions, o la falta d'actualització d'aquestes.  
2. Substantiva: Falta d'aportació de declaracions o de part substancial d'aquestes. En aquest supòsit es procedirà en funció dels supòsits:  
  
a) Declaració d'accions: es realitzarà a través de la comprovació de les dades publicades en el Butlletí Oficial del Registre Mercantil.  
b) No aportació de declaracions tributàries: se sol·licitarà la informació a l'AEAT, sempre que la persona interessada haja donat el seu consentiment exprés per a això.  
c) Omissió de compte corrent en la declaració de béns: Se sol·licitarà informació a la unitat administrativa encarregada de l'abonament de la nòmina del CPNE, o a través de les dades que consten en les declaracions tributàries.  
d) Informació sobre activitats compatibles o incompatibles: Se sol·licitarà informació a l'entitat o organisme en la qual puga estar exercint funcions.